Kjöraðstæður til sólarhrings sólstöðugöngu Sólarhrings sólstöðugöngu um þjóðgarðinn Snæfellsjökul lauk á hádegi í gær í Tröðinni á Hellissandi . Gangan hófst laugardaginn 22. júní í Dritvík þar sem Bárður Snæfellsás tók land og endaði göngufólk för sína réttum sólarhring síðar . Jón Jóel Einarsson var fararstjóri sólstöðugöngunnar sem kennd er við björgunarsveitina Lífsbjörg undir Jökli . Þetta er í annað skipti sem sólstöðugangan er farin og var hún afbragðsvel heppnuð líkt og í fyrra . Veðrið lék að þessu sinni við göngufólkið sem naut umhverfis , útsýnis og menningar svæðisins . Heimamenn tróðu upp með ýmsan fróðleik og skemmtun nánast alla leiðina en m.a. var farið yfir sögu Bárðar Snæfellsáss , fólki var boðið í fótanudd og fleira til gamans gert undir skipulagningu ferðaþjónustufyrirtækið Út & vestur sem Jón Jóel rekur ásamt eiginkonu sinni . Samstarfsaðilar voru Þjóðgarðurinn Snæfellsjökull og björgunarsveitin Lífsbjörg .